rejauldu/bengali-wikipedia huggingface dataset:
থাম্ব|মাদ্রাসার বারান্দার কেন্দ্রের খেজুর গাছ, যার নামানুসারে এর নামকরণ করা হয়েছে। আন্নাখলা মাদরাসা ( : খেজুর গাছের মাদ্রাসা) হল তিউনিশিয়ার মদিনায় অবস্থিত একটি প্রাক্তন আরবি মাদ্রাসা এবং উসমানীয় যুগের স্মৃতিস্তম্ভগুলির একটি। এটির নামকরণ করা হয়েছে এর বারান্দার কেন্দ্রে অবস্থিত একটি খেজুর গাছের নামানুসারে, যা আজও জীবিত রয়েছে। এটি প্রথম হুসাইন ইবনে আলী কর্তৃক ১৭১৪ সালে প্রতিষ্ঠিত হয়েছিল।   অবস্থান   থাম্ব|মাদ্রাসার নাম নির্দেশকারী মার্বেল ফলক।মাদ্রাসাটি আল-জায়তুনা মসজিদের কাছে সুক আল কুতবিয়ায় অবস্থিত। এটি একটি ক্যারাভানসরাইয়ের জায়গায় নির্মিত হয়েছিল, যেখানে পূর্বে মদ বিক্রি হত। এটি সুলাইমানিয়া মাদ্রাসা ও আল বাছিয়া মাদ্রাসার কাছাকাছি অবস্থিত। আল-জায়তুনা মসজিদের কাছে অবস্থিত এই তিনটি মাদ্রাসা জায়তুনা বিশ্ববিদ্যালয়ের শিক্ষার্থীদের জন্য বিদ্যালয় ও আবাসনের ব্যবস্থা করেছিল।   ইতিহাস   আন্নাখলা মাদ্রাসা হল প্রথম আল-হুসাইন ইবনে আলি কর্তৃক প্রতিষ্ঠিত দ্বিতীয় মাদ্রাসা এবং মাদ্রাসটি ১৭১৪ সালে নির্মিত হয়েছিল। স্থানটি অত্যন্ত প্রত্নতাত্ত্বিক ও ঐতিহাসিকভাবে আকর্ষণীয়। কারণ এর সরল স্থাপত্য শিক্ষার্থীদের আবাসনের জন্য ব্যবহৃত ঐতিহ্যবাহী ভবনের প্রতিনিধিত্ব করে এবং এটি ছিল আল হুসাইন কর্তৃক নির্মিত তিনটি মাদ্রাসার মধ্যে প্রথম। এটি আল-জায়তুনা মসজিদের সবচেয়ে কাছে অবস্থিত। ১৯৭৯ সালে জাতীয় শিল্প ও স্থাপত্য সংস্থা কর্তৃক সংস্কারের পর থেকে এটি দেখতে আধুনিক ভবনের মতই লাগে।    বিবরণ  থাম্ব|মাদ্রাসার দরজা। থাম্ব|বারান্দার চারপাশে অবস্থিত কক্ষগুলির দরজা। মাদ্রাসাটি চারটি প্রধান অংশ নিয়ে গঠিত—একটি প্রধান প্রবেশদ্বার, একটি আঙিনা (উঠান), বারোটি কক্ষ ও একটি নামাজঘর (মসজিদ)। প্রবেশদ্বারটি একটি কাঠের দ্বিকপাট বিশিষ্ট দরজা দিয়ে তৈরি। এর প্রথম ফ্রেমটি চুনাপাথর দিয়ে এবং দ্বিতীয় ফ্রেমটি হিরশ নামক পাথর দিয়ে তৈরি করা হয়। প্রবেশপথের ভেতরে দুটি অভ্যন্তরীণ করিডোর রয়েছে। প্রথম করিডোরটি আয়তাকার এবং এর ছাদ সমতল কাঠের বিম দ্বারা তৈরি এবং প্রথম করিডোরের বাম দেয়ালে একটি দরজা আছে, যার মাধ্যমে দ্বিতীয় করিডোরে প্রবেশ করা যায়। দ্বিতীয় করিডোরটি তুলনামূলকভাবে ছোট এবং এর ছাদ একটি খিলান দ্বারা পরিবেষ্টিত। ভবনের কেন্দ্রস্থলে একটি বর্গাকার আকৃতির আঙিনা রয়েছে। এটি চারপাশে উঁচু খিলান দ্বারা বেষ্টিত, যা পাথরের স্তম্ভের ওপর স্থাপিত। প্রত্যেকটি পোর্টিকো আল হাওয়ারিয়া অঞ্চলের বিশেষ পাথর দিয়ে তৈরি এবং প্রতিটি পোর্টিকোর মধ্যে তিনটি খিলান রয়েছে। আঙিনার উপরের অংশ চকচকে টাইলসের কর্নিস দ্বারা আবৃত। আঙিনার তিন দিকে বিভিন্ন আকৃতির মোট বারোটি কক্ষ রয়েছে এবং প্রতিটি কক্ষের দরজার ফ্রেম চুনা পাথর দিয়ে তৈরি। দরজার ওপরে ছোট ছোট জানালা আছে, যা বাতাস চলাচল ও আলো প্রবেশের জন্য ব্যবহৃত হয়। মাদ্রাসার নামাজঘরটি সবচেয়ে সজ্জিত ও অলংকৃত। এর প্রতিষ্ঠাতা প্রথম আল-হুসাইন ইবনে আলি পুরো মসজিদের দেয়ালে খোদাইকৃত দৃষ্টিনন্দন প্লাস্টার ব্যবহার করেছেন। নামাজঘরের সম্মুখভাগ আঙিনার অন্যান্য অংশের তুলনায় অনেক বড়। এর প্রধান প্রবেশদ্বারটি আয়তাকার এবং খিলান দ্বারা আবৃত। দেয়ালের উপরের অংশে জিপসামের খোদাই কৃত নকশা রয়েছে, যেখানে আটকোণা তারার নকশার সঙ্গে একটি খেজুর গাছ খোদাই করা হয়েছে। ঘরের পেছনের দেয়ালের কেন্দ্রে এর মিহরাব অবস্থিত, যা অর্ধগোলাকার খিলানবিশিষ্ট এবং অভ্যন্তরে খোদাই করা স্টুকো (সজ্জিত প্লাস্টার) দিয়ে আবৃত।    আরো দেখুন    উসমানীয় তিউনিসিয়া  মাদ্রাসা    তথ্যসূত্র   বিষয়শ্রেণী:মাদ্রাসা বিষয়শ্রেণী:উসমানীয় স্থাপত্য বিষয়শ্রেণী:তিউনিশিয়ার মাদ্রাসা   বহিঃসংযোগ
পাট্টা ইউনিয়ন বাংলাদেশের ঢাকা বিভাগের রাজবাড়ী জেলার পাংশা উপজেলার অন্তর্গত একটি ইউনিয়ন।    আয়তন ও জনসংখ্যা  গ্রামের সংখ্যা: ২৮টি মৌজার সংখ্যা: ১১টি মোট জনসংখ্যা: ২০১১ সালের আদমশুমারি অনুযায়ী মোট জনসংখ্যা প্রায় ১৮,৩০২ জন।   শিক্ষা  সাক্ষরতার হার: ৪৫%। শিক্ষা প্রতিষ্ঠান: সরকারী প্রাথমিক বিদ্যালয়: ০৩টি বে-সরকারী প্রাথমিক বিদ্যালয়: ০৬টি উচ্চ বিদ্যালয়: ০৩টি মাদ্রাসা: ০৩টি।   আরও দেখুন   রাজবাড়ী জেলা  পাংশা উপজেলা   তথ্যসূত্র    বহিঃসংযোগ  ওয়েবসাইট  বিষয়শ্রেণী:পাংশা উপজেলার ইউনিয়ন
ইউজিন জোসেফ স্কয়ার হারগ্রিভস র‌্যামসডেন, প্রথম ব্যারন র‌্যামসডেন ওবিই (২ ফেব্রুয়ারি ১৮৮৩ - ৯ আগস্ট ১৯৫৫), যিনি ১৯৩৮ হতে ১৯৪৫ সালের মধ্যে স্যার ইউজিন র‌্যামসডেন, বিটি নামে পরিচিত ছিলেন, হলেন যুক্তরাজ্যের রক্ষণশীল দলের একজন রাজনীতিবিদ।   জন্ম ও পরিচিতি   র‌্যামসডেন ছিলেন ইয়র্কশায়ারের গোমারসালের দ্য হুইটলিসের জেমস র‌্যামসডেন এবং মেরি জেন-এর ছেলে। তিনি জেমস রামসডেন লিমিটেডের প্রধান ছিলেন। তিনি প্রথম বিশ্বযুদ্ধে অংশগ্রহণ করেছিলেন। ১৯১৯ সালে তিনি ওবিই সম্মানে ভূষিত হন।thepeerage.com Eugene Joseph Squire Hargreaves Ramsden, 1st and last Baron Ramsden  তথ্যসূত্র    UK General Elections since 1832         Biography and Genealogy Master Index. Farmington Hills, Mich.: Gale, Cengage Learning. 1980- 2009.     বহিঃসংযোগ       বিষয়শ্রেণী:১৮৮৩-এ জন্ম বিষয়শ্রেণী:১৯৫৫-এ মৃত্যু বিষয়শ্রেণী:যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন
আনা মিলজাকি একজন ইতিহাসবিদ, তাত্ত্বিক, শিক্ষাবিদ এবং স্থাপত্য কিউরেটর। তিনি এমআইটিতে স্থাপত্যের একজন সহযোগী অধ্যাপক যেখানে তিনি ক্রিটিক্যাল ব্রডকাস্টিং ল্যাব, আর্কিটেকচার অ্যান্ড আরবানিজম গ্রুপ এবং মাস্টার অফ আর্কিটেকচার প্রোগ্রাম পরিচালনা করেন।   কর্মজীবন  ২০০৮ সালে মিলজাকি ম্যাসাচুসেটস ইনস্টিটিউট অফ টেকনোলজিতে স্থাপত্যের একজন সহকারী অধ্যাপক হন, যেখানে তিনি আজও পড়ান।  ২০১৭ সালে, তাকে সহযোগী অধ্যাপক হিসেবে পদোন্নতি দেওয়া হয়েছিল। মিলজ্যাকি ২০১৬ সাল থেকে এমআইটিতে মাস্টার অফ আর্কিটেকচার প্রোগ্রাম পরিচালনা করছেন। ২০১৮ সালে তিনি MIT-তে তার সমালোচনামূলক সম্প্রচার ল্যাব চালু করেন।   মিলজাকি ২০১৪ ভেনিস আর্কিটেকচার বিয়েনালের ইউএস প্যাভিলিয়নের ইভা ফ্রাঞ্চ আই গিলাবার্ট এবং অ্যাশলে শ্যাফারের সাথে তিন সদস্যের কিউরেটরিয়াল দলের অংশ ছিলেন।   পুরস্কার  ২০১৩ সালে তিনি ডিজাইন বিয়েন্নালে বোস্টন এর বিজয়ীদের মধ্যে একজন নির্বাচিত হন।  ২০০৮ সালে তিনি আর্কিটেকচারাল লীগ পুরস্কার বিজয়ীদের মধ্যে একজন ছিলেন।  তার অন্যান্য উল্লেখযোগ্য পুরস্কারগুলির মধ্যে রয়েছে ২০১২ ACSA পুরস্কার যা JAE-তে গবেষণা হিসাবে সেরা ডিজাইনের জন্য তিনি লাভ করেছেন।    তথ্যসূত্র   বিষয়শ্রেণী:২১শ শতাব্দীর মার্কিন নারী বিষয়শ্রেণী:মার্কিন নারী শিক্ষায়তনিক বিষয়শ্রেণী:মার্কিন লেখিকা বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:নিউ ইয়র্কের সিটি কলেজের শিক্ষক বিষয়শ্রেণী:রাইস বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন নারী স্থপতি
রূপবান কন্যা (রূপবানী) মুড়া  বাংলাদেশের চট্টগ্রাম বিভাগের কুমিল্লা জেলার কুমিল্লা সদর উপজেলায় অবস্থিত প্রত্নতাত্ত্বিক স্থান। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা।  নির্মাণ গভীর খনন থেকে বোঝা যায় মুড়াটি ৬ষ্ঠ বা ৭ম শতাব্দিতে তৈরী, যার কিছু অংশই এখনো বর্তমান আছে। ইটখোলা মুরা গ্র্যান্ড স্তূপেও পূর্ব দিকের দিকে প্রবেশের একই বিশেষত্ব লক্ষ্য করা যায়।  স্থাপত্য বৈশিষ্ট্য বর্গাকার কাঠামোর ওপর এই মুড়াটি অবস্থিত এবং সম্পুর্নটাই প্রাচীর দ্বারা আবৃত। মুড়ার প্রধান প্রবেশদ্বার পূর্বদিকে অবস্থিত। মধ্যবর্তী চ্যাপেলের মধ্যে ময়নামতি যাদুঘরে প্রদর্শিত বৃহৎ পাথর বুদ্ধ আবিষ্কৃত হয়েছিল। যা এখন ময়নামতি জাদুঘরে প্রদর্শিত হচ্ছে।  তথ্যসূত্র  বিষয়শ্রেণী:কুমিল্লা জেলার দর্শনীয় স্থান বিষয়শ্রেণী:কুমিল্লা জেলার প্রত্নতাত্ত্বিক স্থাপনা বিষয়শ্রেণী:কুমিল্লা আদর্শ সদর উপজেলা
আথাবাস্কা হিমবাহ কানাডার আলবার্টা প্রদেশের জেসপার জাতীয় উদ্যানে অবস্থিত। এটি কানাডিয় রকি পর্বতমালার কলাম্বিয়া বরফক্ষেত্রের ছয়টি প্রধান হিমবাহ প্রান্তের বা  টারমিনাসের অন্যতম ও ক্রমাগত ক্ষয় হওয়া হিমবাহ। সহজে গমনযোগ্য হিমবাহটি উত্তর আমেরিকার সবচেয়ে বেশি পরিদর্শিত হিমবাহ। ইংলিশ পর্বতবিদ জন নরম্যান কলি ও হারম্যান উলি ১৮৯৮ সালের ১৮ আগস্ট, এই বরফক্ষেত্র ঘিরে থাকা একটি পর্বতে প্রথম আরোহণ করেছিলেন, পরবর্তীতে জন নরম্যান কলি সেই পর্বতকে আথাবাস্কা পর্বত ও হিমবাহকে 'আথাবাস্কা হিমবাহ' নামকরণ করেন।   ভৌগোলিক অবস্থা  আথাবাস্কা হিমবাহ দৈর্ঘ্যে প্রায়  লম্বা। এর আয়তন , এর বরফের পুরুত্ব ক্ষেত্রভেদে । হিমবাহটির গভীরতা প্রতিবছর  হারে কমে যাচ্ছে। হিমবাহটি বিগত ১২৫ বছরে মূল ঘনত্বের অর্ধেক অবস্থায় এবং দৈর্ঘ্যে  কমে গেছে।   পর্যটন ও অভিগম্যতা  আথাবাস্কা হিমবাহ সহজে গমনযোগ্য এবং উত্তর আমেরিকা মহাদেশের সবচেয়ে বেশি পরিদর্শন করা হিমবাহ। হিমবাহটির পাদদেশে আলবার্টা প্রদেশের ৯৩ নং মহাসড়কের পাশে জেসপার জাতীয় উদ্যান কর্তৃপক্ষের 'কলম্বিয়া আইসফিল্ড ডিসকভারি সেন্টার' আছে, যেটি এই হিমবাহ ভ্রমণকারীদের থাকার জায়গা ও আরোহীদের জন্য টিকেট দিয়ে থাকে। ভ্রমণকারীরা সাধারণ বাসে করে হিমবাহের প্রান্ত অবধি যেতে পারেন, হিমবাহের বরফ আচ্ছাদিত রাস্তায় চলতে বিশেষ 'স্নো- কোচ' আছে। শীতের তীব্রতা বেশি থাকায় এই কেন্দ্রটি মধ্যে অক্টোবর হতে মধ্য এপ্রিল পর্যন্ত বন্ধ থাকে।Columbia Icefield 2007 tour brochure  থাম্ব|upright=1.2|আথাবাস্কা হিমবাহ ভ্রমণের 'স্নো কোচ'|alt=থাম্ব|upright=1.2|ভিডিওচিত্রে আথাবাস্কা হিমবাহ, ২০০৬ হিমবাহের শীর্ষ প্রান্তটি সহজে যাতায়াতযোগ্য এবং হাঁটার দূরত্বে অবস্থিত; তবে শীর্ষ আরোহণের পথে গুপ্ত খাদ থাকায় অনেক অপ্রস্তুত পর্যটকদের মৃত্যু ঘটেছে। এ কারণে কানাডার পার্ক কর্তৃপক্ষ পর্যটকদের সঠিক প্রস্তুতি ছাড়া এ হিমবাহে ভ্রমণের পরামর্শ দেয়না।   আরও দেখুন    আথাবাস্কা নদী  আথাবাস্কা গিরিপথ  আথাবাস্কা জলপ্রপাত   তথ্যসূত্র    সহায়ক পাঠ   Kucera, Richard E. Probing the Athabasca Glacier: Case History of a Glacier in the Columbia Icefield [sic], Jasper National Park. Rev. and second printing. Evergreen Press, 1973, cop. 1972. 32, [2] p., ill. with b&w photos, graphs, and maps. N.B.: A bibliog. and the largest of the maps appear, respectively, on p. [33] and [34] (i.e., on the inside and outside the back cover).   বহিঃসংযোগ   কানাডা উদ্যান  বিষয়শ্রেণী:আথাবাস্কা বিষয়শ্রেণী:আলবার্টার হিমবাহ বিষয়শ্রেণী:জেসপার জাতীয় উদ্যান
বাগবাহারা () ভারতের ছত্তিসগড় রাজ্যের মহাসমুন্দ জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে বাগবাহারা শহরের জনসংখ্যা হল ১৬,৭৪৬ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৫৯%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৪৯%। সারা ভারতের সাক্ষরতার হার ৫৯.৫%, তার চাইতে বাগবাহারা এর সাক্ষরতার হার কম।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:ছত্তিশগড়ের শহর বিষয়শ্রেণী:ভারতের গ্রাম পঞ্চায়েত বিষয়শ্রেণী:ভারতের পৌর এলাকা
মুহাম্মদ ইয়াকুব খান (১৮৪৯ – ১৫ নভেম্বর ১৯২৩) ছিলেন আফগানিস্তানের আমির। ১৮৭৯ খ্রিষ্টাব্দের ২১ ফেব্রুয়ারি থেকে ১২ অক্টোবর পর্যন্ত তিনি আমিরের পদে ছিলেন। তিনি তার পূর্ববর্তী শাসক শের আলি খানের পুত্র।  মুহাম্মদ ইয়াকুব খান হেরাত প্রদেশের গভর্নর ছিলেন। ১৮৭০ খ্রিষ্টাব্দে তিনি তার পিতার বিরুদ্ধে বিদ্রোহ করার সিদ্ধান্ত নিয়েছিলেন। পরে ১৮৭৪ খ্রিষ্টাব্দে তিনি বন্দী হন।  ১৮৭৮ খ্রিষ্টাব্দে দ্বিতীয় ইঙ্গ-আফগান যুদ্ধ শুরু হয়। শের আলি খান পরে রাজধানী থেকে পালিয়ে যান। পরের বছর ফেব্রুয়ারি মাসে দেশের উত্তরে তিনি মৃত্যুবরণ করেন। তার উত্তরসুরি ইয়াকুব খান ১৮৭৯ খ্রিষ্টাব্দের মে মাসে ব্রিটেনের সাথে গান্দমাকের সন্ধি স্বাক্ষর করেন। এর ফলে আফগানিস্তানের বৈদেশিক সম্পর্কের নিয়ন্ত্রণ ব্রিটেনের হাতে যায়। একই বছরের অক্টোবরে মুহাম্মদ আইয়ুব খান এই সন্ধির বিরুদ্ধে অবস্থান নেন। ফলশ্রুতিতে ইয়াকুব খান পদত্যাগ করেন। এরপর আইয়ুব খান আমির হন।  গান্দমাকের সন্ধি thumb|300px|left|আফগানিস্তানের গান্দমাক, মে ১৮৭৯। বাম থেকে ডানে: ব্রিটিশ অফিসার জেনকিন্স ও মেজর কাভাগনারি, আমির ইয়াকুব খান (মধ্যে), জেনারেল দাউদ শাহ ও হাবিবউল্লাহ মুস্তাফি। দ্বিতীয় ইঙ্গ-আফগান যুদ্ধের সময় ব্রিটিশরা আমির শের আলি খানের বাহিনীকে পরাজিত করেন। নতুন আমির ইয়াকুব খানকে ব্রিটিশদের শর্ত প্রদান করা হয়। এই আলোচনায় পিয়েরে লুই নেপোলিয়ন কাভাগনারি অন্যতম প্রধান ব্যক্তি ছিলেন। তিনি ইস্ট ইন্ডিয়া আর্মির ১ম বেঙ্গল ফুসিলিয়ার্স‌ে দায়িত্বপালন করেছেন। পরে তাকে রাজনৈতিক দপ্তরে বদলি করা হয়। তিনি পেশওয়ারের ডেপুটি কমিশনার হয়েছিলেন। ১৮৭৮ খ্রিষ্টাব্দে ভাইসরয় লর্ড লিটন তাকে কাবুলে দায়িত্ব দিয়ে পাঠিয়েছিলেন। তবে আফগানরা তাকে প্রত্যাখ্যান করেছিল। দ্বিতীয় আফগান যুদ্ধ শুরু হওয়ার কারণসমূহের মধ্যে এই ঘটনা অন্যতম।  thumb|আমির ইয়াকুব খানের মুসতানফি হাবিবউল্লাহ খান ১৮৭৯ খ্রিষ্টাব্দের মে মাসে ইয়াকুব খান গান্দমাক আসেন। এখানে কাভাগনারির সাথে তার আলোচনা হয়। আলোচনার ফলশ্রুতিতে গান্দমাকের সন্ধি স্বাক্ষরিত হয়। ইয়াকুব খান ব্রিটিশদের নিকট অঞ্চল সমর্পণ করেন এবং কাবুলে ব্রিটিশ দূতের অবস্থান মেনে নেন। জুলাই মাসে কাভাগনারি কাবুলে ব্রিটিশ রেসিডেন্টের পদ গ্রহণ করেন। তিনি বেপরোয়া ও অহংকারী হিসেবে পরিচিতি পান। তার এরূপ আচরণ অনেক ইংরেজের কাছেও অগ্রহণযোগ্য বিবেচিত হত। কাবুলের পরিস্থিতি অশান্ত হয়ে পড়ার পর আমিরের কাছে বেতন না পাওয়া কিছু সৈনিক সেপ্টেম্বরে বিদ্রোহ করে ও রেসিডেন্সি আক্রমণ করে কাভাগনারিকে হত্যা করে। এরপর ব্রিটিশরা কাবুল দখল করার জন্য অগ্রসর হয় এবং আফগানদের বিরুদ্ধে আক্রমণ শুরু করে। ইয়াকুব খান ক্ষমতা ত্যাগ করে ব্রিটিশ শিবিরে আশ্রয় নেন। ডিসেম্বরে তাকে ভারতে পাঠানো হয়।  মৃত্যু মুহাম্মদ ইয়াকুব খান ১৯২৩ খ্রিষ্টাব্দের ১৫ নভেম্বর মৃত্যুবরণ করেন।  আরও দেখুন আফগানিস্তানের বাদশাহদের তালিকা  তথ্যসূত্র  বহিঃসংযোগ  বিষয়শ্রেণী:আফগানিস্তানের আমির বিষয়শ্রেণী:১৮৪৯-এ জন্ম বিষয়শ্রেণী:১৯২৩-এ মৃত্যু বিষয়শ্রেণী:পশতু ব্যক্তি বিষয়শ্রেণী:দ্বিতীয় ইঙ্গ-আফগান যুদ্ধের ব্যক্তি বিষয়শ্রেণী:হেরাত প্রদেশের গভর্নর বিষয়শ্রেণী:ক্ষমতাচ্যুত রাজশাসক
ব্লু ফরেস্টার(বৈজ্ঞানিক নাম: Lethe scanda (Moore)) প্রজাতি এশিয়ায় প্রাপ্ত নিমফ্যালিডি (Nymphalidae) গোত্র ও 'স্যাটিরিনি' (Satyrinae) উপ-গোত্রের অন্তর্ভুক্ত প্রজাপতি। এই প্রজাতি ভারতের বন্যপ্রাণ সংরক্ষণ আইন (Wild Life Protection Act, 1972) অনুসারে তফ্‌সিল ২ এর তালিকার অন্তর্ভুক্ত।   আকার  প্রসারিত অবস্থায় ব্লু ফরেস্টার এর ডানার আকার ৬০-৬৫ মিলিমিটার দৈর্ঘ্যের হয়।   বিস্তার  এই প্রজাতি ভারত এর সিকিম থেকে অরুণাচল প্রদেশ, ভুটান এবং মায়ানমারSingh, I. J., & Chib, M. S. (2015). Checklist of butterflies of Bhutan. Journal of the Bhutan Ecological Society, 1(2), 22-58. এর বিভিন্ন অঞ্চলে দেখা যায়।   তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:১৮৫৭-এ বর্ণিত প্রজাপতি বিষয়শ্রেণী:এশিয়ার প্রজাপতি বিষয়শ্রেণী:ফ্রেডেরিক মুর কর্তৃক নামকরণকৃত ট্যাক্সা
ডান|থাম্ব|রাজস্থানের বাঁশওয়াড়ায় নন্দনী মাতার মন্দির  নন্দনী মাতা একজন হিন্দু দেবী। নন্দনী নামটি (কখনও কখনও নন্দিনী লেখা হয়) দুর্গার আরেকটি নাম, যার অর্থ "কন্যা"।  নন্দনী মাতাকে বগাদি ভাষায় নন্দোর মাও বলা হয়।প্রাচীন হিন্দু মহাকাব্য অনুসারে, নন্দনী মাতা দ্বাপর যুগে যশোদার কন্যা ছিলেন এবং কংসকে হত্যা করেছিলেন।বেশিরভাগই নবরাত্রি উৎসবে তার পূজা করা হয়।নন্দনী মাতা বেশ কয়েকটি বৈদিক স্তোত্রে আবির্ভূত হয়েছে এবং দুর্গা সপ্তমী গ্রন্থের একাদশ অধ্যায়েও বর্ণনা করা হয়েছে।স্তোত্রটি তাকে যশোদার কন্যার সাথেও যুক্ত করে।  নন্দনী মাতাকে ভাগাড়ে গুজরাটের মহাকালী পাবগড় হিসাবে গণ্য করা হয়েছে। "গরবা" নামে একটি আদিবাসী লোকনৃত্যও নন্দনী মাতাকে উৎসর্গ করা হয়। তিনি ভাগাদের হিন্দু, জৈন এবং বৌদ্ধদের দ্বারা সমানভাবে শ্রদ্ধেয়।  রাজস্থানের বাঁশওয়াড়া জেলায় অবস্থিত নন্দনী মাতার মন্দির খুবই বিখ্যাত। এটা বাঁশওয়াড়া থেকে ১৫ কিমি দূরে, বরোদিয়া শহরের কাছে রাজ্য সড়কে অবস্থিত। মূল মন্দিরটি ভাগাদের বারোদিয়া গ্রামের কাছে পাহাড়ের চূড়ায় অবস্থিত। অনেক পৌরাণিক কাহিনী এবং আচার-অনুষ্ঠান এখানে কয়েক শতাব্দী আগে কালো পাথরের মূর্তিকে কেন্দ্র করে যা পরে ধ্বংসকারীরা ধ্বংস করেছিল এবং এখন নতুন সুন্দর মূর্তি দ্বারা প্রতিস্থাপিত হয়েছে।   তথ্যসূত্র   বিষয়শ্রেণী:রাজস্থানের হিন্দু মন্দির বিষয়শ্রেণী:হিন্দু দেবী বিষয়শ্রেণী:রাজস্থানের লোকদেবতা
থাম্ব|(n) এর প্রথম হাজার মান। উপরের লাইনের পয়েন্টগুলি represent (p) উপস্থাপন করে যখন p একটি মৌলিক সংখ্যা, যা p - 1. হয়। থাম্ব|প্রথম ১০০ টি মানের গ্রাফ সংখ্যাতত্ত্বে অয়লার টোশেন্ট ফাংশন ϕ নির্দেশ করে একটি পূর্ণসংখ্যার পূর্বে কতটি ধনাত্মক পূর্ণসংখ্যা রয়েছে যারা মূল সংখ্যাটির সাথে সহমৌলিক। অর্থাৎ n যদি একটি পূর্ণসংখ্যা হয় তবে ১ থেকে n পর্যন্ত, কিন্তু n এর চেয়ে বড় নয়, এমন মোট ϕ(n)-টি সংখ্যা আছে যাদের সাথে n এর কোন সাধারণ মৌলিক উৎপাদক নেই। যেমন, ϕ(৯)=৬, কারণ ১ থেকে ৯ এর মধ্যে ১, ২, ৪, ৫, ৭, ৮ এই সংখ্যাগুলো (মোট ছয়টি সংখ্যা) ৯ এর সাথে সহমৌলিক, কিন্তু বাকি তিনটি সংখ্যা (৩, ৬, ৯) ৯ এর সাথে সহমৌলিক নয়।   বৈশিষ্ট্য    যদি m ও n দুটি সহমৌলিক সংখ্যা হয়, তবে ϕ(mn) = ϕ(m)ϕ(n) হবে।  আরো সাধারণভাবে যখন m ও n সহমৌলিক না-ও হতে পারে, তখন  হবে, যেখানে d হচ্ছে m ও n এর গরিষ্ঠ সাধারণ গুণনীয়ক।  যদি a সংখ্যাটি দিয়ে b সংখ্যাটি নিঃশেষে বিভাজ্য হয়, তবে ϕ(a) দিয়ে ϕ(b) নিঃশেষে বিভাজ্য হবে।  p যদি একটি মৌলিক সংখ্যা হয়, আর k অন্য একটি ধনাত্মক পূর্ণসংখ্যা হয়, তবে   সাধারণভাবে, যদি n যে কোন একটি পূর্ণসংখ্যা হয়, তবে ϕ(n) এর জন্য নিম্নোক্ত সূত্রটি খাঁটবেঃ      যেখানে , , ....,  এই r-টি ভিন্ন ভিন্ন মৌলিক সংখ্যা দিয়ে n বিভাজ্য। এই সূত্রটিকে বলে অয়লারের প্রডাক্ট ফর্মুলা।   একটি সংখ্যা n যে যে সংখ্যা দ্বারা নিঃশেষে বিভাজ্য সে সংখ্যাগুলোর ϕ মান যোগ করলে মূল সংখ্যাটি পাওয়া যাবে। যেমন, ২০ এর বিভাজকগুলো হচ্ছে ১, ২, ৪, ৫, ১০ ও ২০, আর ϕ(১)=১, ϕ(২)=১, ϕ(৪)=২, ϕ(৫)=৪, ϕ(১০)=৪ ও ϕ(২০)=৮, যেগুলো যোগ করলে হয় ২০। সংখ্যাতত্ত্বের নোটেশনেঃ  . এই বৈশিষ্ট্যটি প্রমাণ করেন গাউস।   অয়লারের উপপাদ্য  এ উপপাদ্য অনুসারে, যদি a ও n দুটি সহমৌলিক সংখ্যা হয়, তবে  অর্থাৎ, -কে n দিয়ে ভাগ করলে ১ অবশিষ্ট থাকে। n একটি মৌলিক সংখ্যা হলে এ উপপাদ্যের যে বিশেষ ক্ষেত্রটি পাওয়া যায় তাকে বলে ফার্মার লিটল উপপাদ্য।   কিছু অসমাধানকৃত সমস্যা    লেহমারের অনুমান   যদি মৌলিক সংখ্যা হয় তবে সহজেই দেখা যায় যে, . ডি.এইচ.লেহমার ১৯৩২-এ প্রশ্ন তোলেন এমন কোন যৌগিক সংখ্যা n আছে কিনা যেন ϕ(n) দিয়ে n নিঃশেষে বিভাজ্য হয়। এখনো এমন কোন সংখ্যা n পাওয়া যায়নি।   কার্মাইকেলের অনুমান  এ অনুমান অনুসারে এমন কোন সংখ্যা  নেই যেন অন্য সব সংখ্যা  এর জন্য  সবসময়ই সত্যি হয়।   তথ্যসূত্র   বিষয়শ্রেণী:বীজগণিত বিষয়শ্রেণী:সংখ্যাতত্ত্ব
ব্যক্তিকেন্দ্রিক দেবতা হলো এমন দেবতা যিনি ব্যক্তি হিসেবে সম্পর্কযুক্ত হতে পারেন, যেমন পরম।  ইব্রাহিমীয় ধর্মের গ্রন্থগুলিতে, ঈশ্বরকে ব্যক্তিকেন্দ্রিক স্রষ্টা হিসেবে বর্ণনা করা হয়েছে, প্রথম ব্যক্তির মধ্যে কথা বলা এবং রাগ ও অহংকারের মতো আবেগ প্রদর্শন করেন এবং কখনও কখনও নৃতাত্ত্বিক ভাবে উপস্থিত হন।Williams, W. Wesley, "A study of anthropomorphic theophany and Visio Dei in the Hebrew Bible, the Quran and early Sunni Islam", University of Michigan, March 2009  উদাহরণ স্বরূপ, বাইবেল অন্তর্গত গ্রন্থে, ঈশ্বর তাঁর দৈববাণীঘোষণাকারীদের সাথে কথা বলেন এবং নির্দেশ দেন; যার মাধ্যমে মানব ব্যক্তির বৈশিষ্ট্যের ন্যায় ইচ্ছা, আবেগ (যেমন রাগ, দুঃখ ও সুখ), অভিপ্রায় প্রকাশ পায়, এবং তাঁকে মানব ব্যক্তির বৈশিষ্ট্যের অধিকারী বলে ধারণা করা হয়। ঈশ্বরের সাথে ব্যক্তিকেন্দ্রিক সম্পর্কগুলিকে মানুষের সম্পর্কের মতো একইভাবে বর্ণনা করা যেতে পারে, যেমন খ্রিস্টধর্মে একজন পিতা  বা সুফিবাদে একজন বন্ধু।"The man who realizes God as a friend is never lonely in the world, neither in this world nor in the hereafter. There is always a friend, a friend in the crowd, a friend in the solitude; or while he is asleep, unconscious of this outer world, and when he is awake and conscious of it. In both cases the friend is there in his thought, in his imagination, in his heart, in his soul." Inayat Khan, quoted from The Sufi Message of Hazrat Inayat Khan  পিউ রিসার্চ সেন্টারের ২০১৯ সালের সমীক্ষা প্রকাশ করে যে, মার্কিন প্রাপ্তবয়স্কদের মধ্যে ৬০% মনে করে যে "ঈশ্বর এমন ব্যক্তি যার সাথে মানুষ সম্পর্ক রাখতে পারে," যখন ২৫% বিশ্বাস করে যে "ঈশ্বর নৈর্ব্যক্তিক শক্তি।" ন্যাশনাল ওপিনিয়ন রিসার্চ সেন্টারের "A 2019" সমীক্ষা রিপোর্ট করেছে যে মার্কিন যুক্তরাষ্ট্রের ৭৭.৫% প্রাপ্তবয়স্ক ব্যক্তি ব্যক্তিকেন্দ্রিক দেবতায় বিশ্বাস করে। পিউ দ্বারা পরিচালিত "The 2014 Religious Landscape" সমীক্ষা রিপোর্ট করেছে যে মার্কিন প্রাপ্তবয়স্কদের ৫৭% ব্যক্তিকেন্দ্রিক দেবতায় বিশ্বাস করে।  তথ্যসূত্র  বহিঃসংযোগ   The Holy Spirit - A Person or Power?  বিষয়শ্রেণী:দর্শন বিষয়শ্রেণী:ঈশ্বরের ধারণা
thumb|VectorBitmapExample|উপরের বৃহত্তরীকরণ একটি ভেক্টর ছবি এবং নিচেরটি রাস্টার বা বিটম্যাপ ছবি ডিজিটাল ছবি হল  একটি দ্বিমাত্রিক ছবির সাংখ্যিক উপস্থাপনা যেটা সাধারণত একটি বাইনারি সিস্টেমে সংরক্ষণ করা হয়ে। একটি ডিজিটাল ছবি পিক্সেল দ্বারা গঠিত।  এই ছবি  রেজোলিউশনের চিত্র সংশোধনিত কি না তার উপর নির্ভর কোরে এটা ভেক্টর বা রাস্টার ধরনের হতে পারে। "ডিজিটাল ছবি" সাধারণত রাস্টার ইমেজ বা বিটম্যাপ ইমেজ বোঝায়।   রাস্টার ছবি  রাস্টার ছবিতে ডিজিটাল মানের একটা  নির্দিষ্ট  সেট থাকে যাকে  ছবির উপকরন অথবা ‘পিক্সেল’ বলা হয়।   রাস্টার বিম্বকে তার সূক্ষ্মতা  এবং রেজল্যুশন দ্বারা বর্ণনা করা হয়। ডিজিটালা ছবিতে একটি নির্দিষ্ট সংখ্যায় পিক্সেলের সারি এবং কলাম উপস্থিত থাকে। একটি ছবিতে ক্ষুদ্রতম  পৃথক উপাদান হচ্ছে পিক্সেল, এইটি কোনো নির্দিষ্ট বিন্দুতে একটি নির্দিষ্ট রঙের উজ্জ্বলতা প্রতিনিধিত্বকারী কোয়ান্টাম মান ধারণ করে। এই মানগুলি  সাধারনত একটি  সঙ্কুচিত বা ঘন আকারে প্রেরণ বা সংরক্ষণ করা হয়।  রাস্টার ছবি ডিজিটাল ক্যামেরা, স্ক্যানার, তুল্য-পরিমাপ যন্ত্র, বায়ুবাহিত রাডার,  ভুকম্পন তুল্ল্যমাপক যন্ত্র,  ইত্যাদি দ্বারা সৃষ্টি হতে পারে। এটা গাণিতিক  পদ্ধতি  বা  ত্রিমাত্রিক জ্যামিতিক আকার থেকেও বিশ্লেষকরণ করা যেতে পারে।  ডিজিটাল চিত্র প্রক্রিয়াকরণের পরিধি হচ্ছে চিত্রের রুপান্তরের জন্য আলগোরিদিম নিয়ে চর্চা।   ভেক্টর ছবি  গাণিতিক দৃষ্টিকোণ থেকে বর্ণিত জ্যামিতিক সুত্র, বিম্ব তত্থ্যকে উপস্থাপন করে। এই ধরনের চিত্রের সুবিধে হল যে মূল মান, এমন কি একটি ক্ষুদ্র পদচিহ্নও না হারিয়ে অসীম সম্প্রসারিত করার সম্ভাবনা। এই ধরনের চিত্রের ব্যবহার করা হয় ব্যানার সৃষ্টি, ওয়েব সাইট, বা সম্পূর্ণ ওয়েব সাইট পরিচিতি জন্য ইন্টারনেট ব্যবহার ও ফ্ল্যাশ অ্যানিমেশনের জন্য।  বর্তমান বিম্ব প্রদর্শন, যেমন কম্পিউটার মনিটারের প্রদরশিত বিম্ব; রাস্টার বিম্বের উপরই নির্ভরশীল, ভেক্টর  বিবরণ (ফাইল) প্রদরশিত করতে হলে আগে সেটিকে অতি অবশ্যই  রাস্টার বিম্বে রুপান্তারিত করে নিতে হয়।   ছবি দেখা  ইমেজ ভিউয়ার সফটওয়্যার চিত্র প্রদর্শন করা হয়।ওয়েব ব্রাউজার, GIF, JPEG, PNG এবং সহ স্ট্যান্ডার্ড ইন্টারনেট ইমেজ ফরম্যাটের প্রদর্শন করতে পারেন। কেউ কেউ  স্ট্যান্ডার্ড W3C এর বিন্যাস যা SVG ফরম্যাটে দেখাতে পারেন।  বিষয়শ্রেণী:চিত্র প্রক্রিয়াজাতকরণ বিষয়শ্রেণী:ডিজিটাল জ্যামিতি
ইউতো ইওয়াসাকি (, ; জন্ম: ১১ জুন ১৯৯৮) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সাগান তোসু এবং জাপান জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং দ্বিতীয় আক্রমণভাগের খেলোয়াড় হিসেবে খেলেন।  ২০১৫ সালে, ইওয়াসাকি জাপান অনূর্ধ্ব-১৭ দলের হয়ে জাপানের বয়সভিত্তিক পর্যায়ে অভিষেক করেছিলেন। প্রায় ৫ বছর যাবত জাপানের বয়সভিত্তিক দলের হয়ে খেলার পর, তিনি ২০২২ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।   প্রারম্ভিক জীবন  ইউতো ইওয়াসাকি ১৯৯৮ সালের ১১ই জুন তারিখে জাপানের হিকোনেতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ইওয়াসাকি জাপান অনূর্ধ্ব-১৭, জাপান অনূর্ধ্ব-১৮, জাপান অনূর্ধ্ব-১৯, জাপান অনূর্ধ্ব-২০, জাপান অনূর্ধ্ব-২২ এবং জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন।  ২০২২ সালের ১৯শে জুলাই তারিখে, ২৪ বছর, ১ মাস ও ৮ দিন , ডান পায়ে ফুটবল খেলায় পারদর্শী ইওয়াসাকি হংকংয়ের বিরুদ্ধে অনুষ্ঠিত ২০২২ ইএএফএফ ই-১ ফুটবল চ্যাম্পিয়নশিপের ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। উক্ত ম্যাচের ৬৪তম মিনিটে আক্রমণভাগের খেলোয়াড় তাকুমা নিশিমুরার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১০ নম্বর জার্সি পরিধান করে বাম পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি জাপান ৬–০ গোলের ব্যবধানে জয়লাভ করেছিল।   পরিসংখ্যান   আন্তর্জাতিক    দল  সাল  ম্যাচ  গোল জাপান  ২০২২  ১  ০ সর্বমোট  ১  ০   তথ্যসূত্র    বহিঃসংযোগ                   বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:সাগান তোসুর খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:২০১৮ এশিয়ান গেমসের ফুটবলার বিষয়শ্রেণী:ফুটবলে এশিয়ান গেমস পদক বিজয়ী বিষয়শ্রেণী:জাপানের আন্তর্জাতিক যুব ফুটবলার বিষয়শ্রেণী:২০১৮ এশিয়ান গেমসের পদক বিজয়ী বিষয়শ্রেণী:জাপানের আন্তর্জাতিক ফুটবলার বিষয়শ্রেণী:কিয়োতো সাঙ্গা ফুটবল ক্লাবের খেলোয়াড় বিষয়শ্রেণী:পুরুষ ফুটবল ফরোয়ার্ড
মৈতৈ লিপি বা মেইতেই লিপি বা মেইতেই ময়েক মণিপুরে প্রচলিত মৈতৈ ভাষা (মণিপুরী ভাষা) লিখতে ব্যবহার করা হয়। মৈতৈ ময়েক হচ্ছে একপ্রকারের আবুগিদা লিখন পদ্ধতি। ১৮শ শতক থেকে এই লিপির প্রচলন ছিল যদিও তার পরবর্তী শতকে বাংলা লিপি এর স্থান নৈয়। বর্তমানে এই লিপির পুনরুদ্ধার করা হয়েছে এবং মৈতৈ ভাষা লেখার জন্য সরকারিভাবে এর ব্যবহার করা হয়।  মৈতৈ লিপিতে পনেরটি ব্যঞ্জনবর্ণ এবং তার সাথে তিনটি স্বরবর্ণ মৈতৈ ভাষার সমস্ত শব্দ লেখার জন্য ব্যবহার করা হয়। অন্য নয়টি ব্যঞ্জনবর্ণ ভারতীয় লিপিসমূহ থেকে ব্যবহারের জন্য ধার করা হয়েছে। লিপিটিতে সাতটি স্বরবর্ণের চিহ্ন এবং একটা ব্যঞ্জনবর্ণের চিহ্নও (/ŋ/) ব্যবহৃত হয়।  মৈতৈ লিপির এক বিশেষ বৈশিষ্ট্য হল যে বর্ণসমূহের নামকরণের জন্য শরীরের অংগসমূহের নামের ব্যবহার। প্ৰতিটি বর্ণের নাম মৈতৈ ভাষার মানব দেহের একটি অংগের নামে রাখা হয়েছে। উদাহরণস্বরূপ, প্ৰথম বৰ্ণ "কক্"-এর অর্থ হল মাথা; দ্বিতীয় বর্ণ "চাম" মানে চুল; তৃতীয় বর্ণ "লাই" মানে কপাল, উঙ্গধ্মুখাব, ইত্যাদি।   ইউনিকোড  ইউনিকোডের ২০০৯ সালের অক্টোবরে প্রকাশিত ৫.২ সংস্করণে মৈতৈ লিপিকে অন্তর্ভুক্ত করা হয়।   ইউনিকোড ব্লক  মৈতৈ লিপির ইউনিকোড ব্লকটি মৈতৈ ময়েক নামে পরিচিত এবং এটি U+ABC0 থেকে U+ABFF কোড বিন্দু পর্যন্ত বিস্তৃত।  মৈতৈ লিপিতে ঐতিহাসিক ভাবে ব্যবহৃত চিহ্নগুলি মৈতৈ ময়েক সম্প্রসারিত ব্লকে U+AAE0 থেকে U+AAFF পর্যন্ত অন্তর্ভুক্ত করা হয়েছে।   তথ্যসূত্ৰ   Chelliah, Shobhana L. (1997). A grammar of Meithei. Berlin: Mouton de Gruyter. ISBN 0-19-564331-3.  Chelliah, Shobhana L. (2002). Early Meithei manuscripts. In C. I. Beckwith (Ed.), Medieval Tibeto-Burman languages: PIATS 2000: Tibetan studies: Proceedings of the ninth seminar of the International Association of Tibetan Studies, Leiden 2000 (pp. 59–71). Leiden, Netherlands: Brill.  Chelliah, Shobhana L. (2002). A glossary of 39 basic words in archaic and modern Meithei. In C. I. Beckwith (Ed.), Medieval Tibeto-Burman languages: PIATS 2000: Tibetan studies: Proceedings of the ninth seminar of the International Association of Tibetan Studies, Leiden 2000 (pp. 189–190). Leiden, Netherlands: Brill.   বহিঃসংযোগ   অমনিগ্লট  বিষয়শ্রেণী:লিপি বিষয়শ্রেণী:ভারতের সরকারিভাবে ব্যবহৃত লিখন পদ্ধতি বিষয়শ্রেণী:মৈতৈ ভাষা বিষয়শ্রেণী:ব্রাহ্মী লিপি